Fraaigelegen Farm | LekkeSlaap
Fraaigelegen Farms skuil aan die voet van die Witzenberge in Tulbagh. Die plaas is 'n werkende wyn- en olyfplaas en is ook die tuiste van die bekroonde Adhara Evoo olyfolie.
Verblyf is beskikbaar in 3 selfsorgkothuise, elk met 2 slaapkamers en is ten volle toegerus met linne, handdoeke, kussings, eetgerei, breekware, 'n mikrogolfoond, yskas, en 'n stofie. Elke kothuis het braaigeriewe op hul privaat stoep, lugversorging en 'n vuurmaakplek binne.
Die Cabernet- en Shiraz-kothuise het 'n pragtige uitsig oor die dam, wingerd en olyfboorde, terwyl die Olive-kothuis 'n fantastiese uitsig oor die valleie en op die berge het. Dié kothuis is ook 'n troeteldiervriendelike kothuis.